15. ΝΟΜΟΘΕΤ. ΔΙΑΤΑΓΜΑ υπ’ αριθ. 424 της 18/25 Μαΐου 1974 (ΦΕΚ Α΄ 144)  Περί κυρώσεως της εν Βιέννη υπογραφείσης την 6ην Ιουλ. 1973 μεταξύ του Υπουργού των Εξωτερικών της Ελληνικής Δημοκρατίας και του Ομοσπονδιακού Υπουργού των Οικονομικών της Αυστριακής Δημοκρατίας Συμφωνίας, περί της φορολογικής μεταχειρίσεως των διεθνών οδικών εμπορευματικών μεταφορών. Άρθρ.1.-Κυρούται και κτάται ισχύν νόμου η εν Βιέννη την 6ην Ιουλ. 1973 υπογραφείσα Συμφωνία μεταξύ του Υπουργού των Εξωτερικών της Ελληνικής Δημοκρατίας και του Ομοσπονδιακού Υπουργού των Οικονομικών της Αυστριακής Δημοκρατίας περί της φορολογικής μεταχειρίσεως των διεθνών οδικών εμπορευματικών μεταφορών, ης το κείμενον έπεται εν πρωτοτύπω εις την ελληνικήν γλώσσαν. ΣΥΜΦΩΝΙΑ Μεταξύ του Υπουργού των Εξωτερικών της Ελληνικής Δημοκρατίας και του Ομοσπονδιακού Υπουργού των Οικονομικών της Αυστριακής Δημοκρατίας περί της φορολογικής μεταχειρίσεως των διεθνών οδικών εμπορευματικών μεταφορών. Ο Υπουργός των Εξωτερικών της Ελληνικής  Δημοκρατίας και ο Ομοσπονδιακός Υπουργός των Οικονομικών της Αυστριακής Δημοκρατίας, επιθυμούντες όπως διευκολύνουν τας διεθνείς οδικάς εμπορευματικάς μεταφοράς μεταξύ της Ελλάδος και της Αυστρίας, συνεφώνησαν τα ακόλουθα: Άρθρ.1.-1.Έλληνες επιχειρηματίαι, οίτινες κατά την διενέργειαν διεθνών οδικών μεταφορών εκτελούν μεταφοράν αγαθών εις Αυστρίαν δι’ αυτοκινήτων οχημάτων (περιλαμβανομένων των ρυμουλκουμένων τοιούτων) εφωδιασμένων εν Ελλάδι με άδειαν κυκλοφορίας, τυγχάνουν πλήρους φορολογικής απαλλαγής συμφώνως προς την παρ. 4 του άρθρ. 6 του Νόμου του έτους 1972 περί φόρου κύκλου εργασιών. 2.Ελληνικά αυτοκίνητα οχήματα (περιλαμβανομένων των ρυμουλκουμένων τοιούτων), χρησιμοποιούμενα εις διεθνείς εμπορευματικάς μεταφοράς, απαλλάσσονται των τελών κυκλοφορίας εν Αυστρία, εφ’ όσον η παραμονή αυτών επί του αυστριακού εδάφους δεν υπερβαίνει τον ένα μήνα μεθ’ εκάστην διέλευσιν των συνόρων. Άρθρ.2.-Αυστριακοί επιχειρηματίαι, οίτινες κατά την διενέργειαν διεθνών οδικών μεταφορών εκτελούν μεταφοράς αγαθών εις Ελλάδα δι’ αυτοκινήτων οχημάτων (περιλαμβανομένων των ρυμουλκουμένων τοιούτων) εφωδιασμένων εν Αυστρία με άδειαν κυκλοφορίας, απαλλάσσονται των εν Ελλάδι επιβαλλομένων τελών κυκλοφορίας ως και των τελών σταθμεύσεως, εφ’ όσον η παραμονή αυτών επί του ελληνικού εδάφους δεν υπερβαίνει τον ένα μήνα μεθ’ εκάστην διέλευσιν των συνόρων. Άρθρ.3.-1.Η παρούσα συμφωνία, χρήζουσα νομοθετικής κυρώσεως από ελληνικής πλευράς, θέλει τεθή εν ισχύϊ ενενήκοντα ημέρας μετά την υπογραφήν ταύτης και θα ισχύη επ’ αόριστον χρόνον. 2.Η παρούσα συμφωνία δύναται να καταγγελθή υφ’ εκατέρου Συμβαλλομένου Μέρους οποτεδήποτε τηρουμένης τριμήνου προθεσμίας καταγγελίας. Εν τη περιπτώσει ταύτη η συμφωνία θα παύση ισχύουσα μετά την εκπνοήν της προθεσμίας καταγγελίας. 3.Από της ισχύος της παρούσης συμφωνίας καταργείται η συμφωνία της 5ης Απρ. 1972 μεταξύ του Υπουργού των Εξωτερικών του Βασιλείου της Ελλάδος και του Ομοσπονδιακού Υπουργού των Οικονομικών της Αυστριακής Δημοκρατίας περί της φορολογικής μεταχειρίσεως των διεθνών οδικών εμπορευματικών μεταφορών. Εγένετο εν Βιέννη την 6ην Ιουλ. 1973 εις δύο πρωτότυπα, εκάτερον εις την ελληνικήν και γερμανικήν γλώσσαν, αμφοτέρων των κειμένων όντων εξ ίσου αυθεντικών. Άρθρ.2.-Η ισχύς της δια του παρόντος κυρουμένης Συμφωνίας άρχεται συμφώνως τη παρ. 1 του  άρθρ. 3   ταύτης,    ενενήκοντα    ημέρας   μετά   την υπογραφήν ταύτης ήτοι από της 4ης Οκτ. 1973. (Μετά την σελ. 402) Σελ.402,01 Τεύχος 543-Σελ.91 Διεθνείς Μεταφορές Επιβατών και Εμπορευμάτων 21.Θ.α.13-15 